Umbun í könnunum getur verið af ýmsu tagi . Almennt séð hafa rannsóknir bent til þess að umbun hafi jákvæð áhrif á svarhlutfall úrtakskannana á þann hátt að hvers kyns umbun hækkar svarhlutfallið . Ef gallarnir vega þyngra er þátttökubeiðninni hafnað , ef kostirnir vega þyngra er þátttökubeiðnin samþykkt . Það skýrir einnig af hverju fyrirframgreidd umbun hefur enn meiri áhrif á svarhlutfall heldur en eftirágreidd umbun . Brottfallsskekkja lýsir sér þannig að endanlegur hópur þátttakenda í könnun ( sem eru þeir sem samþykktu þátttökubeiðnina og svöruðu spurningunum ) er ekki lýsandi fyrir þýðið í heild sinni , sem hefur aftur áhrif á niðurstöður könnunarinnar . Til dæmis er mikilvægt að tryggja hátt svarhlutfall lágtekjufólks í könnun á lífskjörum og tekjum og í því tilfelli getur umbun dregið úr brottfallskekkju , að því gefnu að hún valdi háu svarhlutfalli lágtekjufólks . Samkvæmt Singer ( 2002 ) [ 7 ] getur umbun dregið úr brottfallsskekkju þar sem hún er hvatning fyrir svarendur sem ekki hafa áhuga á umfjöllunarefni könnunarinnar til að svara . Eins og gefur að skilja er mælivilla mikilvægur gæðaþáttur í könnunum . Áhyggjur rannsakenda af áhrifum umbunar á mælivillu beinast aðallega að því að með umbun séu þeir fengnir til þátttöku sem hafa ekki áhuga á könnuninni og muni því ekki svara spurningunum af vandvirkni . Í rannsókn Medway og Tourangeau ( 2015 ) [ 9 ] kom í ljós að þátttakendur sem fengu umbun fyrir svörun voru almennt fljótari að svara spurningum könnunarinnar sem er einkenni á svörun sem oft er tengt hærri tíðni mælivillu . Í öðrum rannsóknum [ 11 ] [ 12 ] [ 13 ] [ 14 ] hafa engin tengsl mælst milli umbunar og gagnagæða . Hugsanlegt er að áhrif umbunar á þessa tegund gagnagæða tengist tegund atriðanna , til dæmis munur á viðhorfaspurningum og spurningum sem beinast að lýðfræðilegum eða efnahagslegum þáttum ( Davern o.fl. , 2003 ) eða hversu viðkvæm atriðin eru . Hins vegar er mikilvægt að nota mismunandi aðferðir til að hvetja svarendur til þátttöku í stað þess að treysta aðeins á eina aðferð . Með því má auka líkurnar á því að mismunandi hópar svarenda taki þátt og þar með draga úr hættunni á brottfallsskekkju .